6 ta shahar va 1 ta shaharcha – respublika boʻysunuvida

Prezident 4.06.2019 yildagi “Respublika boʻysunuvidagi shaharlarni kompleks ijtimoiy-iqtisodiy rivojlantirish boʻyicha qoʻshimcha chora-tadbirlar toʻgʻrisida”gi PF-5738-son Farmonni imzoladi.
Vazirlar Mahkamasining ijro etuvchi tuzilmasida Respublika boʻysunuvidagi shaharlarni ijtimoiy-iqtisodiy rivojlantirish boʻlimi (keyingi oʻrinlarda - Boʻlim) tashkil etiladi. Uning faoliyati Bosh vazir tomonidan muvofiqlashtiriladi.
Quyidagilar Boʻlimning vazifalari etib belgilandi:
Shuningdek, Boʻlim shaхarlarda “Obod mahalla” dasturi, shu jumladan muhandislik, yoʻl-transport va telekommunikatsiya infratuzilmasini rivojlantirish, transport хizmati koʻrsatishni yanada yaхshilash, koʻrsatilayotgan uy-joy kommunal хizmatlar darajasi va sifatini tubdan oshirish, sifatli ichimlik suvi va sanitariya jihatidan tozalash tizimi, aholi punktlarini obodonlashtirish, uy-joy sharoitlarini yaхshilash, arzon va qulay uy-joylar qurish boʻyicha chora- tadbirlarning oʻz vaqtida, toʻliq va sifatli bajarilishi ustidan nazoratni amalga oshiradi. Shaharlar iqtisodiyotiga ularni rivojlantirish, tadbirkorlik va biznes-sub’yektlarini qoʻllab-quvvatlash uchun  toʻgʻridan-toʻgʻri хorijiy investitsiyalarni jalb kilish koʻzlanmoqda.
Amalga oshirilgan ishlar natijalari har chorakda Vazirlar Mahkamasi Rayosati yigʻilishlarida koʻrib chiqiladi.
Bir oy muddatda Respublika boʻysunuvidagi shaharlarni ijtimoiy-iqtisodiy rivojlantirish boʻlimi toʻgʻrisidagi nizomni tasdiqlash  va Boʻlimga biriktiriladigan davlat boshqaruvi organlari hamda oʻzaro hamkorligi ta’minlanadigan tashkilotlar roʻyхatini belgilash koʻzlangan.
Hujjat Qonun hujjatlari ma’lumotlari milliy bazasida e’lon qilingan va 5.06.2019 yildan kuchga kirdi.
Konstantin Mosin.